
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χορήγηση έγκρισης λειτουργίας στη ΔΕΣΦΑ Α.Ε. 
για τον Αγωγό Φυσικού Αερίου Υψηλής Πίεσης 
«Αγ. Θεόδωροι -Δ.Ε.Η. Μεγαλόπολης» καθώς και 
των εγκαταστάσεων αυτού στις Π.Ε. Κορινθίας, 
Αργολίδας και Αρκαδίας. 

2 Σύσταση - Λειτουργία Μητρώου Αξιολογητών, 
Σύσταση Επιτροπής Αξιολόγησης αιτημάτων για 
την εγγραφή στο Μητρώο Αξιολογητών, Ανοικτή 
Πρόσκληση Εκδήλωσης Ενδιαφέροντος για την 
κατάρτιση του Μητρώου, με σκοπό την αξιολό¬ 
γηση Αιτήσεων Στήριξης των Εκχωρούμενων Μέ¬ 
τρων του ΠΑΑ 2014-2020 στην Περιφέρεια Νοτί¬ 
ου Αιγαίου. 


ΑΠΟΦΑΣΕΙΣ 

Αριθμ. ΥΠΕΝ/ΔΥΔΡ/13 583/356 (1) 

Χορήγηση έγκρισης λειτουργίας στη ΔΕΣΦΑ Α.Ε. 
για τον Αγωγό Φυσικού Αερίου Υψηλής Πίεσης 
«Αγ. Θεόδωροι-Δ.Ε.Η. Μεγαλόπολης» καθώς και 
των εγκαταστάσεων αυτού στις Π.Ε. Κορινθίας, 
Αργολίδας και Αρκαδίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98/ 
Α722-04-2005). 

2. Το άρθρο 4 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών...» 
(ΦΕΚ 114/Α722-09-2015). 

3. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α7 
05-11-2016). 

4. Το π.δ. 132/2017 «Οργανισμός Υπουργείου Περιβάλ¬ 
λοντος και Ενέργειας (Υ.Π.ΕΝ)» (ΦΕΚ 160/Α730-10-2017). 

5. Το άρθρο ένατο του ν. 87/1975 «Περί ιδρύσεως 
της "Δημόσιας Επιχείρησης Πετρελαίου" (ΦΕΚ 152/Α7 
25-07-1975), όπως προστέθηκε με το άρθρο 29 του 
ν. 2115/1993 (ΦΕΚ 15/Α715-2-1993), και διατηρήθηκε 


σε ισχύ με το άρθρο δέκατο τέταρτο του ν. 2593/1998 
(ΦΕΚ 59/Α720-03-1998), σύμφωνα με το οποίο για την 
εγκατάσταση και λειτουργία των έργων μεταφοράς, απο¬ 
θήκευσης, μέτρησης και διανομής του φυσικού αερίου, 
των οποίων η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε. (και νυν ΔΕΣΦΑ Α.Ε.), μπορεί 
ο Υπουργός Βιομηχανίας, Ενέργειας και Τεχνολογίας, με 
αποφάσεις του, που δημοσιεύονται στην Εφημερίδα της 
Κυβερνήσεως, να χορηγεί τις σχετικές άδειες εγκατάστα¬ 
σης και λειτουργίας των έργων αυτών, κατά παρέκκλιση 
από κάθε κείμενη διάταξη. 

6. Το άρθρο 7 του ν. 3428/2005 (ΦΕΚ 313/Α727-12-2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

7. Το ν. 4001/2011 (ΦΕΚ 179/Α722-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις», όπως τροπο¬ 
ποιήθηκε και ισχύει. 

8. Το π.δ. 33/2007 «Σύσταση της Ανώνυμης Εταιρείας 
μετην επωνυμία «Διαχειριστής Εθνικού Συστήματος Φυ¬ 
σικού Αερίου Α.Ε.» και έγκριση του Καταστατικού της» 
(ΦΕΚ 31/Α720-02-2007). 

9. Το άρθρο 29 του ν. 3734/2009 «Προώθηση της 
συμπαραγωγής δύο ή περισσότερων χρήσιμων μορ¬ 
φών ενέργειας, ρύθμιση ζητημάτων σχετικών με το 
Υδροηλεκτρικό Έργο Μεσοχώρας και άλλες διατάξεις» 
(ΦΕΚ 8/Α728-01-2009). 

10. Το Δεύτερο Μέρος του ν. 3982/2011 «Απλοποί¬ 
ηση της αδειοδότησης τεχνικών επαγγελματικών και 
μεταποιητικών δραστηριοτήτων και επιχειρηματικών 
πάρκων και άλλες διατάξεις.» (ΦΕΚ 143/Α717-06-2011), 
όπως τροποποιήθηκε και ισχύει. 

11. Τον ν. 4442/2016 «Νέο θεσμικό πλαίσιο για την 
άσκηση οικονομικής δραστηριότητας και άλλες διατά¬ 
ξεις (ΦΕΚ 230/Α707-12-2016), όπως τροποποιήθηκε και 
ισχύει. 

12. Την οικ.483/35/Φ.15/17-01-2012 απόφαση του 
Υπουργού Ανάπτυξης, Ανταγωνιστικότητας και Ναυτιλί¬ 
ας «Καθορισμός τύπου, δικαιολογητικών και διαδικασίας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'633/27.02.2019 


για την εγκατάσταση και τη λειτουργία των μεταποιητι¬ 
κών δραστηριοτήτων του ν. 3982/2011 (ΦΕΚ143 Α'), την 
τροποποίηση και ανανέωση των αδειών και την προθε¬ 
σμία για μεταφορά ή τεχνική ανασυγκρότηση» (ΦΕΚ 158/ 
Β703-02-2012), όπως τροποποιήθηκε με τις οικ.5540/71 / 
Φ15/2018 (ΦΕΚ 60/Β718-01 -2018) και ΟΙΚ.64618/856/ 
Φ15/2018 (ΦΕΚ 2278/Β715-06-2018) όμοιές της. 

13. Την Δ3/Α/οικ.4303/22-02-2012 απόφαση του 
Υφυπουργού Περιβάλλοντος και Ενέργειας «Τεχνικός 
Κανονισμός "Συστήματα μεταφοράς Φυσικού Αερίου με 
Μέγιστη Πίεση Λειτουργίας άνω των 16 03ΐ·"» (ΦΕΚ 603/ 
Α705-03-2012), όπως τροποποιήθηκε και ισχύει. 

14. Την ΟΙΚ.14684/914/Φ. 15/17-12-2012 απόφαση 
του Υπουργού Οικονομικών και του Υφυπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων «Καθορισμός παραβολών του άρθρου 28 
παρ. 4 του ν. 3982/2011 και καθορισμός αποζημίωσης 
των επιθεωρητών» (ΦΕΚ 3533/Β731 -12-2012). 

15. Την οικ. 2219/146/Φ.15 απόφαση των Υπουργών 
Ανάπτυξης, Ανταγωνιστικότητας και Ναυτιλίας και Περι¬ 
βάλλοντος, Ενέργειας και Κλιματικής Αλλαγής «Μηχανο¬ 
λογικές εγκαταστάσεις παροχής υπηρεσιών που υπάγο¬ 
νται στις διατάξεις των άρθρων 17-40 του ν. 3982/2011 
"Απλοποίηση της αδειοδότησης τεχνικών επαγγελμάτων 
και μεταποιητικών δραστηριοτήτων και επιχειρηματικών 
πάρκων και άλλες διατάξεις"» (ΦΕΚ 584/Β702-03-2012). 

16. Την 174715/18-06-2015 απόφαση του υπουργού 
Παραγωγικής Ανασυγκρότησης, Περιβάλλοντος και 
Ενέργειας, με την οποία χορηγήθηκε άδεια εγκατάστα¬ 
σης στη ΔΕΣΦΑ Α.Ε. για τον Αγωγό Φυσικού Αερίου 
Υψηλής Πίεσης «Αγ. Θεόδωροι - Δ.Ε.Η. Μεγαλόπολης» 
καθώς και των εγκαταστάσεων αυτού στις Π.Ε. Κορινθίας, 
Αργολίδας και Αρκαδίας. (ΦΕΚ 1274/26-06-2015). 

17. Την 093364/15-04-2016 (Αριθμ. ΥΠΕΝ: 175951/ 
18-04-2016) αίτηση, την οποία υπέβαλε στην Υπηρεσία 
μας η ΔΕΣΦΑ ΑΕ για τη χορήγηση άδειας λειτουργίας του 
εν θέματι έργου, όπως συμπληρώθηκε με τις 114945/ 
23-04-2018 (ΑΠ ΥΠΕΝ: 174633/04-05-2018), 115539/ 
18-05-2018 (ΑΠ ΥΠΕΝ: 175296/23-05-2018) και 118459/ 
28-09-2018 (ΑΠ ΥΠΕΝ: 179749/02-10-2018) όμοιές της. 

18. Το ΥΠΕΝ/ΔΥΔΡ/82247/471/19-11-2018 έγγραφο 
της Διεύθυνσης Υδρογονανθράκων, με το οποίο ζητή¬ 
θηκε η προσκόμιση περαιτέρω δικαιολογητικών. 

19. Την οικ.203269/12-09-2011 απόφαση των Υπουρ¬ 
γών ΠΕΚΑ, Αγροτικής Ανάπτυξης και Τροφίμων και Πολι¬ 
τισμού και Τουρισμού «Έγκριση περιβαλλοντικών όρων 
για το έργο: "Αγωγός Φυσικού Αερίου Υψηλής Πίεσης 
Αγ. Θεόδωροι - ΔΕΗ Μεγαλόπολης"», δεκαετούς ισχύος, 
όπως τροποποιήθηκε και ισχύει. 

20. Την από 14-01-2019 υπεύθυνη δήλωση του νό¬ 
μιμου εκπροσώπου της ΔΕΣΦΑ Α.Ε., σύμφωνα με την 
οποία το εν θέματι έργο έχει κατασκευαστεί σύμφωνα 
με τη χορηγηθείσα άδεια εγκατάστασης, τις εκπονηθεί- 
σες απαιτούμενες μελέτες και τις διατάξεις της Δ3/Α/ 
οικ.4303/22-02-2012 υπουργικής απόφασης. 

21. Την από 04-04-2016 υπεύθυνη δήλωση του νο¬ 
μίμου εκπροσώπου του Διαχειριστή Συστήματος Με¬ 
ταφοράς Φυσικού Αερίου, σύμφωνα με την οποία το 
εν θέματι έργο επιτηρείται και συντηρείται σύμφωνα 


με τις διατάξεις της ανωτέρω απόφασης, και επιπλέον 
αναφέρονται λεπτομερώς τα ονόματα και η ειδικότητα 
των τεχνικών που θα χρησιμοποιηθούν κατά το νόμο. 

22. Την από 04-04-2016 υπεύθυνη δήλωση του νομί¬ 
μου εκπροσώπου της ΔΕΣΦΑ Α.Ε., περί της ανάθεσης σε 
αρμόδιους κατά νόμο τεχνικούς της επίβλεψης, λειτουρ¬ 
γίας και συντήρησης της εγκατάστασης. 

23. Την από 04-04-2016 υπεύθυνη δήλωση του αρ¬ 
μοδίου κατά νόμο τεχνικού της ΔΕΣΦΑ Α.Ε., περί της 
αποδοχής της ανάθεσης της επίβλεψης, λειτουργίας και 
συντήρησης της εγκατάστασης. 

24. Την από 05-02-2016 υπεύθυνη δήλωση του αρμο¬ 
δίου μηχανικού της ΑΣΠΡΟΦΟΣ Α.Ε. ότι επέβλεψε την 
κατασκευή των εν θέματι εγκαταστάσεων. 

25. Τις από 09-02-2016 και 11-02-2016 υπεύθυνες δη¬ 
λώσεις των αρμοδίων μηχανικών της ΔΕΣΦΑ Α.Ε. ότι επέ- 
βλεψαν την κατασκευή των εν θέματι εγκαταστάσεων. 

26. Την από 17-02-2016 υπεύθυνη δήλωση του νομί¬ 
μου εκπροσώπου του Διαχειριστή Συστήματος Μετα¬ 
φοράς Φυσικού Αερίου, σύμφωνα με την οποία έχουν 
εκπονηθεί οι μελέτες των εδαφίων (στ), (ζ), (η) και (θ) 
του Παραρτήματος Α της υπουργικής απόφασης του 
υπό στοιχείου 13 του προοιμίου της παρούσας για όλο 
το μήκος του έργου «Αγ. Θεόδωροι - ΔΕΗ Μεγαλόπολης». 

27. Το από 10-11-2014 Πιστοποιητικό Ολοκλήρωσης Μη¬ 
χανολογικών Εργασιών, συνοδευόμενο από το αντίστοιχο 
Πιστοποιητικό Ολοκλήρωσης Εκκρεμοτήτων, σύμφωνα με 
το οποίο όλες οι εργασίες οι οποίες έχουν συμπεριληφθεί 
στη λίστα εκκρεμοτήτων έχουν ολοκληρωθεί επιτυχώς. 

28. Το ΜΕΟ-ΡΙΚ/01, Κθν.2/20-09-2018 τελικό πιστο¬ 
ποιητικό επιθεώρησης της σύμπραξης ΜοοάγΤοότυρ 
ΗθΙΙ35 - Τίΐν ΑυεΐΠΒ ΗθΙΙββ Α.Ε., με το οποίο πιστοποιεί¬ 
ται ότι το εν θέματι έργο έχει κατασκευασθεί, ελεγχθεί, 
επιθεωρηθεί και πιστοποιηθεί πλήρως σύμφωνα με όλες 
τις απαιτήσεις του «Τεχνικού Κανονισμού», όπως αυτές 
περιγράφονται στην παράγραφο 3 «Απαιτήσεις Ελέγχου- 
Επιθεώρησης» του εν λόγω πιστοποιητικού. 

29. Τ ην 19/05-02-2016 άδεια δόμησης της υπηρεσίας 
δόμησης του Δήμου Κορινθίων. 

30. Τις 1/05-01-2016, 6/02-02-2016, 7/02-02-2016 και 
31/24-06-2016 άδειες δόμησηςτης υπηρεσίας δόμησης 
του Δήμου Άργους Μυκηνών. 

31. Την 30/01-12-2016 άδεια δόμησης της υπηρεσίας 
δόμησης του Δήμου Μεγαλόπολης. 

32. Τα υποβληθέντα σχέδια ελέγχου, σύμφωνα με τις 
Τεχνικές ΠροδιαγραφέςτηςαπόφασηςΤεχνικού Κανονι¬ 
σμού της παραγράφου 13 του προοιμίου του παρόντος. 

33. Το υποβληθέν Πρόγραμμα Εποπτείας και Επέμβα¬ 
σης καθώς και το Πρόγραμμα Επιτήρησης και Συντήρη¬ 
σης, σύμφωνα με τα άρθρα 13 και 14, αντίστοιχα, της 
απόφασης Τεχνικού Κανονισμού της παραγράφου 13 
του προοιμίου του παρόντος. 

34. Τις υποβληθείσες μελέτες, σύμφωνα με τα εδάφια 
(στ), (ζ), (η) και (θ) της απόφασης Τεχνικού Κανονισμού 
της παραγράφου 13 του προοιμίου του παρόντος. 

35. Τα υποβληθέντα Σχέδια και Τεχνικά Έγγραφα για 
τη σαφή απεικόνιση των στοιχείων του εν θέματι έργου. 

36. Το διπλότυπο είσπραξης αριθμ. Θ 0603053/ 
15-02-2016 της ΦΑΕ Αθηνών, ύψους €1500. 

37. Την από 16-01-2018 έκθεση αυτοψίας του Τμήμα¬ 
τος Εγκαταστάσεων της Διεύθυνσης Υδρογονανθράκων. 

38. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού αποφασίζουμε: 

Χορηγούμε στη ΔΕΣΦΑ Α.Ε. έγκριση λειτουργίας, αό¬ 
ριστης χρονικής διάρκειας, του Αγωγού Φυσικού Αερίου 
Υψηλής Πίεσης «Αγ. Θεόδωροι - Δ.Ε.Η. Μεγαλόπολης» 
καθώς και των εγκαταστάσεων αυτού στις Π.Ε. Κορινθίας, 
Αργολίδας και Αρκαδίας, σύμφωνα με τα υποβληθέντα 
σχέδια, την Τεχνική Περιγραφή, τη Μελέτη Ασφαλείας 
και τα λοιπά στοιχεία του φακέλου, με την επιφύλαξη 
της τήρησης των διατάξεων που μνημονεύονται στο 
σκεπτικό της απόφασης αυτής, καθώς και με τους εξής 
όρους και περιορισμούς: 

1. Να λαμβάνονται τα απαραίτητα μέτρα για την προ¬ 
στασία των εργαζομένων, των περίοικων, του κοινού και 
του περιβάλλοντος, από κάθε κίνδυνο βλάβης της υγείας 
ή ενόχλησης ή ρύπανσης, που μπορεί να προκληθεί κατά 
την λειτουργία του έργου του θέματος. 

2. Να τηρούνται οι εκάστοτε ισχύουσες αστυνομικές 
και υγειονομικές διατάξεις καθώς και οι διατάξεις του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

3. Να τηρούνται οι όροι ασφαλείας που επιβάλλονται 
από τους Ελληνικούς και Κοινοτικούς Κανονισμούς. 

4. Να τηρούνται οι όροι που αναφέρονται στην υπουρ¬ 
γική απόφαση της παρ. 19 του προοιμίου της παρούσας, 
όπως ισχύει. Η υπουργική απόφαση έγκρισης περιβαλλο¬ 
ντικών όρων να ανανεώνεται πριν από τη λήξη της και να 
προσκομίζεται αντίγραφο στη Διεύθυνση Υδρογοναν¬ 
θράκων του Υπουργείου Περιβάλλοντος και Ενέργειας. 

5. Το Υπουργείο Περιβάλλοντος και Ενέργειας διατηρεί 
το δικαίωμα να επιβάλει την εκτέλεση μεταρρυθμίσεων 
στην υπόψη εγκατάσταση σε κάθε περίπτωση που θα 
διαπιστωθεί ότι τούτο είναι αναγκαίο για να εκπληρω¬ 
θούν οι επιδιωκόμενοι σκοποί που προβλέπονται από 
τον ν. 3982/2011 της παραγράφου 10 του προοιμίου της 
παρούσας, όπως τροποποιήθηκε και ισχύει. 

6. Για τις προβλεπόμενες συντηρήσεις εξοπλισμού, την 
λειτουργία, την επιτήρηση και επέμβαση, τις επιθεωρή¬ 
σεις, τους ελέγχους και την έκδοση των απαιτούμενων 
πιστοποιητικών θα χρησιμοποιείται προσωπικό σύμφω¬ 
να με τις απαιτήσεις της απόφασηςΤεχνικού Κανονισμού 
της παραγράφου 13 του προοιμίου του παρόντος καθώς 
και την κείμενη νομοθεσία. 

7. Για τις προβλεπόμενες επιβλέψεις εκτέλεσης εργα¬ 
σιών θα απασχολείται κατάλληλο προσωπικό σύμφωνα 
με τις προβλέψεις της κείμενης νομοθεσίας. 

8. Για την απαιτούμενη, σύμφωνα με τις διατάξεις των 
β.δ. 16/17-03-1950 και β.δ. 24-11 /17-12-1953, υπεύθυνη 
επίβλεψη της λειτουργίας και συντήρησης της εγκατά¬ 
στασης πρέπει να απασχολείται πρόσωπο το οποίο να 
έχει τα προβλεπόμενα προσόντα. 

9. Σε περίπτωση αλλαγής οποιωνδήποτε εκ των λει¬ 
τουργικών παραμέτρων του εν θέματι έργου, η εταιρεία 
θα πρέπει να υποβάλει αίτημα για τη χορήγηση σχετικής 
άδειας από την αρμόδια Διεύθυνση του Υπουργείου Πε¬ 
ριβάλλοντος και Ενέργειας. 


10. Την ευθύνη για την ορθότητα και ακρίβεια των 
σχετικών στοιχείων, υπολογισμών και σχεδίων, που 
περιέχει η Μελέτη Ασφαλείας και οι οριστικές Μελέτες 
κατασκευής του έργου έχουν οι μελετητές. Σε περίπτωση 
που θα διαπιστωθεί ότι οι προαναφερθείσες Μελέτες δεν 
εφαρμόζονται ή ότι τα στοιχεία που περιέχουν δεν είναι 
ακριβή, η παρούσα απόφαση μπορεί να ανακληθεί από 
την αρμόδια Διεύθυνση του Υπουργείου Περιβάλλοντος 
και Ενέργειας. 

11. Η παρούσα έγκριση δεν απαλλάσσει την εταιρεία 
ΔΕΣΦΑ Α.Ε. από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2019 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 464 _ (2) 

Σύσταση - Λειτουργία Μητρώου Αξιολογητών, 
Σύσταση Επιτροπής Αξιολόγησης αιτημάτων για 
την εγγραφή στο Μητρώο Αξιολογητών, Ανοικτή 
Πρόσκληση Εκδήλωσης Ενδιαφέροντος για την 
κατάρτιση του Μητρώου, με σκοπό την αξιολό¬ 
γηση Αιτήσεων Στήριξης των Εκχωρούμενων Μέ¬ 
τρων του ΠΑΑ 2014-2020 στην Περιφέρεια Νο¬ 
τίου Αιγαίου. 

Ο ΠΕΡΙΦΕΡΕΙΑΡΧΗΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις εθνικές διατάξεις: 

1.1. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

1.2. Το ν. 4314/2014 (ΦΕΚ 265/Α723-12-2014), «α) Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την Προγραμματική Περίοδο 
2014-2020, β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε 156/16-6-2012) στο ελληνικό δίκαιο, 
τροποποίηση του ν. 3419/2005 (ΦΕΚ 297 Α') και άλλες 
διατάξεις» (ΦΕΚ 265 Α'). 

1.3. Το π.δ. 130/2010 «Οργανισμός της Περιφέρειας 
Νοτίου Αιγαίου» (ΦΕΚ 223/Α72010), όπως τροποποιήθη¬ 
κε με την 49947/22-7-2015 (ΦΕΚ 1666/2015) απόφαση 
Αποκεντρωμένης Διοίκησης Αιγαίου. 

1.4. Την 1065/19-4-2016 (ΦΕΚ 1273/Β74-5-2016) από¬ 
φαση του Υπουργού Αγροτικής Ανάπτυξης καιΤροφίμων 
με θέμα «Θέσπιση διαδικασιών του Συστήματος Διαχείρι¬ 
σης και Ελέγχου του Προγράμματος Αγροτική Ανάπτυξη 
της Ελλάδας 2014-2020», όπως ισχύει κάθε φορά. 

1.5. Την 2545/17-10-2016 (ΦΕΚ 3447/Β725-10-2016) 
κοινή υπουργική απόφαση των Υπουργών Εσωτερικών 
και Διοικητικής Ανασυγκρότησης, Οικονομίας, Ανάπτυ¬ 
ξης και Τουρισμού και Αγροτικής Ανάπτυξης καιΤρο- 

φίμων «Εκχώρηση αρμοδιοτήτων της Ειδικής Υπηρεσίας 
Διαχείρισης (ΕΥΔ ΠΑΑ) του Προγράμματος Αγροτικής 
Ανάπτυξης 2014-2020 (ΠΑΑ 2014-2020) Α. Στις Ειδικές 
Υπηρεσίες Διαχείρισης Επιχειρησιακών Προγραμμάτων 
(ΕΠ) Περιφερειών και Β. Στις Γενικές Διευθύνσεις Περι¬ 
φερειακής Αγροτικής Οικονομίας και Κτηνιατρικής των 
Περιφερειών, ως Ενδιάμεσοι Φορείς Διαχείρισης (ΕΦΔ) 
Πράξεων ΠΑΑ». 

1.6. Την 13158/28-11 -2017 (ΦΕΚ4302/Β72017) υπουρ¬ 
γική απόφαση «Καθορισμός πλαισίου εφαρμογής των 
Δράσεων 4.1.1 "Υλοποίηση επενδύσεων που συμβάλ¬ 
λουν στην ανταγωνιστικότητα της εκμετάλλευσης" και 
4.1.3 "Υλοποίηση επενδύσεων που συμβάλλουν στη χρή¬ 
ση ΑΠΕ καθώς και στην προστασία του περιβάλλοντος" 
του ΠΑΑ της Ελλάδας 2014-2020», όπως τροποποιήθηκε 
και ισχύει. 

1.7. Την 13849/14-12-2017 (ΦΕΚ 4543/ΒΥ2017) από¬ 
φαση του Γενικού Γραμματέα Αγροτικής Πολιτικής και 
Διαχείρισης Κοινοτικών Πόρων «Πρόσκληση για την 
υποβολή προτάσεων προς ένταξη στο Υπομέτρο 4.1 
"Στήριξη για επενδύσεις σε γεωργικές εκμεταλλεύσεις" 
του ΠΑΑ της Ελλάδας 2014 - 2020, όπως τροποποιήθηκε 
και ισχύει. 

1.8. Την 9901/7-11-2018 (ΦΕΚ 5090/Β714-11-2018) 
απόφαση του Υπουργού Αγροτικής Ανάπτυξης και 
Τροφίμων με θέμα «Τρίτη τροποποίηση του πλαισί¬ 
ου εφαρμογής των Δράσεων 4.1.1 "Υλοποίηση επεν¬ 
δύσεων που συμβάλλουν στην ανταγωνιστικότητα 
της εκμετάλλευσης" και 4.1.3 "Υλοποίηση επενδύσε¬ 
ων που συμβάλλουν στη χρήση ΑΠΕ καθώς και στην 
προστασία του περιβάλλοντος" του ΠΑΑ της Ελλάδας 
2014-2020». 

1.9. Την 23451 /ΕΥΣΣΑ493/24-2-2017 (ΦΕΚ 677/Β7 
3-3-2017) απόφαση του Αναπληρωτή Υπουργού Οικο¬ 
νομίας και Ανάπτυξης με θέμα «Διαδικασίες κατάρτισης, 
έγκρισης και υλοποίησης προγραμμάτων τεχνικής βο¬ 
ήθειας, διαδικασίες δημιουργίας και διατήρησης κατα¬ 
λόγων προμηθευτών για την ανάθεση και υλοποίηση 
ενεργειών Τεχνικής Βοήθειας». 

1.10. Το αριθμ. 2353/27-9-2016 έγγραφο του Γενικού 
Γραμματέα Αγροτικής Πολιτικής και Διαχείρισης Κοινο¬ 
τικών Πόρων με θέμα «Περιφερειακή κατανομή πόρων 
εκχωρούμενων μέτρων/δράσεων του ΠΑΑ 2014-2020». 

1.11. Την 2029/29-6-2018 (ΦΕΚ 2759/Β711-07-2018) 
απόφαση του Υπουργού Αγροτικής Ανάπτυξης και Τρο- 
φίμων με θέμα «Ορισμός Δικαιούχων ΕνεργειώνΤεχνικής 
Βοήθειας του ΠΑΑ 2014-2020 στην Περιφέρεια Νοτίου 
Αιγαίου. 

1.12. Το αριθμ. 2609/29-8-2018 έγγραφο της ΕΥΔ ΠΑΑ 
2014-2020 με θέμα «Υλοποίηση ενεργειώνΤεχνικής Βο¬ 
ήθειας από Υπηρεσίες των Περιφερειών για την εφαρμο¬ 
γή των μέτρων/δράσεων του ΠΑΑ 2014-2020 που τους 
έχουν εκχωρηθεί». 

1.13. Τα άρθρα 21 και 28 του ν. 4354/2015 (ΦΕΚ 176/ 
Α716-12-2015) «Διαχείριση των μη-εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της Συμφωνίας δημοσιονομικών 
στόχων και διαρθρωτικών μεταρρυθμίσεων», όπως τρο¬ 
ποποιήθηκε και ισχύει. 


1.14. Τη σχετική εισήγηση της Ειδικής Υπηρεσίας Δι¬ 
αχείρισης του Επιχειρησιακού Προγράμματος της Περι¬ 
φέρειας Νοτίου Αιγαίου. 

2. Τ ις Ενωσιακές διατάξεις: 

2.1. Τον Κανονισμό (ΕΕ) αριθμ. 1303/2013 του Ευρω¬ 
παϊκού Κοινοβουλίου και του Συμβουλίου της 17ηςΔε- 
κεμβρίου 2013, περί καθορισμού κοινών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, 
το Ευρωπαϊκό Γεωργικό Ταμείο Αγροτικής Ανάπτυξης 
και το Ευρωπαϊκό Ταμείο Θάλασσας και Αλιείας και 
περί καθορισμού γενικών διατάξεων για το Ευρωπα¬ 
ϊκό Ταμείο Περιφερειακής Ανάπτυξης, το Ευρωπαϊκό 
ΚοινωνικόΤαμείο, τοΤαμείο Συνοχής και το Ευρωπαϊκό 
Ταμείο Θάλασσας και Αλιείας και για την κατάργηση 
του κανονισμού (ΕΚ) αριθμ. 1083/2006, όπως κάθε 
φορά ισχύει. 

2.2. Τον Κανονισμό (ΕΕ) αριθμ. 1305/2013 του Ευ¬ 
ρωπαϊκού Κοινοβουλίου και του Συμβουλίου της 17ης 
Δεκεμβρίου 2013 για τη στήριξη της Αγροτικής Ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ) και την κατάργηση του Κανονισμού 
(ΕΚ) αριθμ. 1698/2005 του Συμβουλίου, όπως κάθε φορά 
ισχύει. 

2.3. Τον Κανονισμό (ΕΕ) 1306/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 σχετικά με τη χρηματοδότηση, τη διαχείριση και 
την παρακολούθηση της κοινής γεωργικής πολιτικής και 
την κατάργηση των κανονισμών (ΕΟΚ) αριθμ. 352/1978, 
(ΕΚ) αριθμ. 165/1994, (ΕΚ) αριθμ. 2799/1998, (ΕΚ) αριθμ. 
814/2000, (ΕΚ) αριθμ. 1290/2005 και (ΕΚ) αριθμ. 485/2008 
του Συμβουλίου. 

2.4. Την ^ (2015) 9170/11-12-2015 απόφαση της Επι¬ 
τροπής των Ευρωπαϊκών Κοινοτήτων που αφορά την 
έγκριση του Προγράμματος Αγροτικής Ανάπτυξης της 
Ελλάδας 2014-2020, όπως κάθε φορά ισχύει. 

3. Το Πρόγραμμα Αγροτικής Ανάπτυξης της Ελλάδας 
2014-2020 (ΠΑΑ 2014-2020). 

4. Τις απαιτήσεις της διενέργειας των αξιολογήσεων 
των υποβληθεισών στην Περιφέρεια Νοτίου Αιγαίου 
αιτήσεων στήριξης, στο πλαίσιο των εκχωρούμενων 
Μέτρων/Δράσεων του ΠΑΑ 2014-2020. 

5. Το γεγονός ότι από την εφαρμογή των διατάξεων της 
παρούσας απόφασης, δεν προκαλείται δημόσια δαπάνη 
σε βάρος του κρατικού προϋπολογισμού, αποφασίζει: 

ΚΕΦΑΛΑΙΟ Α 

«ΣΥΣΤΑΣΗ - ΛΕΙΤΟΥΡΓΙΑ ΜΗΤΡΩΟΥ 
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ ΜΕΤΡΩΝ ΠΑΑ 
ΣΤΗΝ ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ» 

Άρθρο 1 

Μητρώο Αξιολογητών (ΜΑΕΜ ΠΑΑ ΠΝΑ) 

1. Συστήνεται Μητρώο Αξιολογητών Εκχωρούμε¬ 
νων Μέτρων του Προγράμματος Αγροτικής Ανάπτυξης 
2014-2020 στην Περιφέρεια Νοτίου Αιγαίου, με τίτλο 
«Μητρώο Αξιολογητών Εκχωρούμενων Μέτρων ΠΑΑ 
Περιφέρειας Νοτίου Αιγαίου (ΜΑΕΜ ΠΑΑ ΠΝΑ)», από 
την Μονάδα Γ'της Ειδικής Υπηρεσίας Διαχείρισης του 
Επιχειρησιακού Προγράμματος Περιφέρειας Νοτίου Αι- 




Τεύχος Β' 633/27.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7935 


γαίου 2014-2020, με σκοπό τη διενέργεια των αξιολογή¬ 
σεων, των προς ένταξη για χρηματοδότηση Αιτήσεων 
Στήριξης, στο πλαίσιο των αντίστοιχων Εκχωρούμενων 
Μέτρων του ΠΑΑ 2014-2020 στην Περιφέρεια Νοτίου 
Αιγαίου. Στο ΜΑΕΜ ΠΑΑ ΠΝΑ δύναται να εγγραφούν 
και τα μέλη των γνωμοδοτικών Επιτροπών καθώς και 
των Επιτροπών Ενστάσεων έτσι όπωςπροβλέπονται στο 
σχετικό θεσμικό πλαίσιο του προς αξιολόγηση Μέτρου 
του ΠΑΑ 2014-2020. 

2. Το ΜΑΕΜ ΠΑΑ ΠΝΑ καταρτίζεται και τηρείται στην 
έδρα της Ειδικής Υπηρεσίας Διαχείρισης του Επιχειρη¬ 
σιακού Προγράμματος Περιφέρειας Νοτίου Αιγαίου 
2014-2020, με ευθύνη της Μονάδας Γ'. Η τήρησή του 
γίνεται σύμφωνα με τις κείμενες διατάξεις περί προστα¬ 
σίας των προσωπικών δεδομένων. 

3. Μετά την κατάρτισή του, το ΜΑΕΜ ΠΑΑ ΠΝΑ ανα¬ 
θεωρείται και επικαιροποιείται, με την προσθήκη νέων 
ειδικοτήτων, μετά από τροποποίηση των σχετικών Προ¬ 
σκλήσεων του αρμόδιου Γραμματέα ΥΠΑΑΤ που προ- 
ΐσταται της ΕΥΔ ΠΑΑ, καθώς και λόγω της προσθήκης 
νέων μελών, ή της διαγραφής μελών, σύμφωνα με το 
άρθρο 5 της παρούσης. 

Η εγγραφή στο ΜΑΕΜ ΠΑΑ ΠΝΑ δε συνεπάγεται κατ' 
ανάγκη και την υποχρεωτική ανάθεση έργου αξιολό- 
γπσης. 

4. Η ισχύς του ΜΑΕΜ ΠΑΑ ΠΝΑ εκτείνεται σε όλο το 
χρονικό διάστημα διενέργειας των αξιολογήσεων των 
προς ένταξη για χρηματοδότηση Αιτήσεων Στήριξης, 
των αντίστοιχων Εκχωρούμενων Μέτρων του ΠΑΑ 
2014-2020. 

5. Το κεφάλαιο Γ'της παρούσας απόφασης, που αφορά 
στην «Ανοικτή πρόσκληση εκδήλωσης ενδιαφέροντος 
για το Μητρώο Αξιολογητών Εκχωρούμενων Μέτρων 
ΠΑΑ Περιφέρειας Νοτίου Αιγαίου», δύναται να επικαι- 
ροποιείται/τροποποιείται, συμπληρώνεται, κ.λπ. με 
σχετική απόφαση του Περιφερειάρχη Νοτίου Αιγαίου 
που προΐσταται της Ειδικής Υπηρεσίας Διαχείρισης του 
Επιχειρησιακού Προγράμματος Περιφέρειας Νοτίου Αι¬ 
γαίου 2014-2020. 

Άρθρο 2 

Έργο των Μελών του ΜΑΕΜ ΠΑΑ ΠΝΑ 

1. Ο σκοπός του ΜΑΕΜ ΠΑΑ της Περιφέρειας Νοτίου 
Αιγαίου, επιτελείται με τον ορισμό και τη συμμετοχή των 
μελών του, στην αξιολόγηση των Αιτήσεων Στήριξης, 
που αιτούνται χρηματοδότηση μέσω των Εκχωρούμε¬ 
νων Μέτρων του ΠΑΑ 2014-2020. Κατά τον ορισμό των 
μελών του ΜΑΕΜ του ΠΑΑ θα διασφαλίζεται, σε επίπεδο 
φυσικού προσώπου, η τήρηση της εχεμύθειας κατά την 
αξιολόγηση της κάθε μεμονωμένης ελεγχόμενης Αίτη¬ 
σης Στήριξης, καθώς και η τήρηση των προβλεπόμενων 
στο ΣΔΕ περί σύγκρουσης συμφερόντων. 

2. Οι Αξιολογητές, μέλη του ΜΑΕΜ ΠΑΑ ΠΝΑ, στο πλαί¬ 
σιο των αρμοδιοτήτων τους, διενεργούν αξιολογήσεις 
μέσω της συμπλήρωσης των αντίστοιχων ηλεκτρονικών 
φύλλων αξιολόγησηςτου Πληροφοριακού Συστήματος 
Κρατικών Ενισχύσεων (ΠΣΚΕ) με βάση τα εγκεκριμένα 
προγραμματικά έγγραφα, τους κανόνες και τα εγχειρί¬ 
δια επιλεξιμότητας δαπανών, το Ενωσιακό και Εθνικό 


θεσμικό πλαίσιο, το εγκεκριμένο Σύστημα Διαχείρισης 
και Ελέγχου (ΣΔΕ) του ΠΑΑ 2014-2020, τις αφορού¬ 
σες υπουργικές αποφάσεις και κάθε σχετική οδηγία/ 
εγκύκλιο. 

Η δαπάνη για τις εργασίες αξιολόγησης, που πραγμα¬ 
τοποιούνται εκτός ωραρίου εργασίας και εκτός χρόνου, 
που καλύπτεται από υπερωριακή απασχόληση, από αξι- 
ολογητές, που επιλέχθηκαν από το ΜΑΕΜ ΠΑΑ, θα βα¬ 
ρύνει τις πιστώσεις της πράξης «Υλοποίηση Ενεργειών 
Τεχνικής Βοήθειας από την Ειδική Υπηρεσία Διαχείρι¬ 
σης Επιχειρησιακού Προγράμματος Περιφέρειας Νοτί¬ 
ου Αιγαίου, Μονάδα Γ', για την εφαρμογή των Μέτρων/ 
Δράσεων του Προγράμματος Αγροτικής Ανάπτυξης 
2014 - 2020 που της έχουν εκχωρηθεί» στο Μέτρο 20 
του Προγράμματος «Αγροτική Ανάπτυξη της Ελλάδας 
2014 - 2020» με κωδικό ΣΑΕ: 2018ΣΕ08210030.Το ύψος 
της αποζημίωσης όσων συμμετέχουν στις εργασίες αξι¬ 
ολόγησης θα καθορίζεται με σχετική κοινή υπουργική 
απόφαση. 

Άρθρο 3 

Εγγραφή στο ΜΑΕΜ ΠΑΑ ΠΝΑ 

1. Στο ΜΑΕΜ ΠΑΑ ΠΝΑ εγγράφονται υπάλληλοι (μό¬ 
νιμοι και με σχέση εργασίας Ι.Δ.Α.Χ.), των υπηρεσιών 
της Περιφέρειας Νοτίου Αιγαίου, των Αποκεντρωμέ¬ 
νων και Περιφερειακών υπηρεσιών του Υπουργείου 
Αγροτικής Ανάπτυξης και Τροφίμων, των υπηρεσιών 
της Αποκεντρωμένης Διοίκησης Αιγαίου μετά την υπο¬ 
βολή σχετικού αιτήματος εκδήλωσης ενδιαφέροντος. 
Οι όροι και οι προϋποθέσεις συμμετοχής, τα απαι- 
τούμενα προσόντα και η διαδικασία στελέχωσης του 
Μητρώου καθορίζονται στο Κεφάλαιο Γ της παρούσας 
που αφορά σε Ανοικτή Πρόσκληση Εκδήλωσης Ενδι¬ 
αφέροντος. 

2. Δικαίωμα υποβολής εκδήλωσης ενδιαφέροντος για 
εγγραφή στο Μητρώο έχουν οι υπάλληλοι της παρα¬ 
γράφου 1, ειδικοτήτων: Γεωτεχνικοί (ΠΕ), Γεωπονίας (ΤΕ), 
Οικονομικοί (ΠΕ) και Μηχανικοί (ΠΕ), οι οποίοι δύναται 
να συμμετέχουν στην αξιολόγηση, στη σύσταση των 
γνωμοδοτικών επιτροπών, καθώς και των επιτροπών 
ενστάσεων, έτσι όπως προβλέπεται κάθε φορά στο σχε¬ 
τικό θεσμικό πλαίσιο του προς αξιολόγηση Μέτρου του 
ΠΑΑ 2014-2020. 

3. Το Μητρώο δύναται να συμπληρώνεται και με άλλες 
ειδικότητες, κατόπιν επικαιροποίησηςτης Πρόσκλησης 
Εκδήλωσης Ενδιαφέροντος, προκειμένου να καλύπτο¬ 
νται οι προκύπτουσες κάθε φορά ανάγκες σε ειδικότητες 
για την αξιολόγηση των Αιτήσεων Στήριξης των Εκχω¬ 
ρούμενων Μέτρων του ΠΑΑ 2014-2020 στην Περιφέρεια 
Νοτίου Αιγαίου. 

4. Το Μητρώο καταρτίζεται/τροποποιείται με σχετική 
απόφαση του Περιφερειάρχη Νοτίου Αιγαίου, μετά από 
εισήγηση της ΕΥΔ ΠΝΑ σε συνέχεια της αξιολόγησης των 
υποβληθέντων αιτημάτων από την Επιτροπή Αξιολόγη¬ 
σης του Κεφαλαίου Β'της παρούσης. 

5. Οι αιτούντες ενημερώνονται από την ΕΥΔ ΠΝΑ, 
μέσω ηλεκτρονικού ταχυδρομείου, στην ηλεκτρονική 
διεύθυνση που έχουν δηλώσει στην αίτηση εκδήλωσης 
ενδιαφέροντος. 

Άρθρο 4 

Επιλογή Αξιολογητών από το ΜΑΕΜ ΠΑΑ ΠΝΑ 

Για την επιλογή των Αξιολογητών από το Μητρώο ακο¬ 
λουθείται η εξής διαδικασία: 

1. Η Γενική Διεύθυνση Περιφερειακής Αγροτικής Οι¬ 
κονομίας και Κτηνιατρικής Περιφέρειας Νοτίου Αιγαίου 
(ΓΔΠΑΟΚ/ΠΝΑ) ομαδοποιεί τα μέλη του ΜΑΕΜ ΠΑΑ ΠΝΑ 
ανά περιφερειακή ενότητα, σε κατηγορίες, ανάλογα με 
την ειδικότητα και την εμπειρία τους. 

Τα βασικά κριτήρια για τη δημιουργία των διαφόρων 
κατηγοριών μελών του ΜΑΕΜ ΠΑΑ ΠΝΑ, είναι: 

α) Το γνωστικό αντικείμενο. 

β) Η εξειδίκευση στο γνωστικό αντικείμενο. 

γ) Η ενδεχόμενη προηγούμενη εμπειρία/κατάρτιση/ 
επιμόρφωση σε θέματα αξιολογήσεων. 

2. Η ΓΔΠΑΟΚ/ΠΝΑ, προκειμένου να εισηγηθεί μέλη του 
ΜΑΕΜ ΠΑΑ ΠΝΑ ως αξιολογητές, προσδιορίζει από το 
μητρώο τις κατηγορίες, που απαιτούνται κάθε φορά σε 
συνάρτηση με τις απαιτήσεις και τις ιδιαιτερότητες του 
κάθε εκχωρούμενου μέτρου και ανάλογα μετά κριτήρια, 
που έχουν θεσπιστεί ανά πρόσκληση. 

3. Η επιλογή των αξιολογητών γίνεται με απόφαση 
του Περιφερειάρχη Νοτίου Αιγαίου, βάσει εισήγησης 
της ΓΔΠΑΟΚ/ΠΝΑ. Η απόφαση ορισμού των αξιολογη- 
τών αναρτάται στο ΔΙΑΥΓΕΙΑ και στην ιστοσελίδα της 
Περιφέρειας, με μέριμνα της ΓΔΠΑΟΚ/ΠΝΑ. 

Οι αξιολογητές υποχρεούνται να λάβουν γνώση του 
θεσμικού πλαισίου του κάθε εκχωρούμενου μέτρου. 

Άρθρο 5 

Τήρηση - παρακολούθηση του ΜΑΕΜ ΠΑΑ ΠΝΑ 

Το Μητρώο «ΜΑΕΜ ΠΑΑ ΠΝΑ» τηρείται και παρακο- 
λουθείται σε συνεχή βάση, από την Μονάδα Γ'της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Περιφέρειας Νοτίου Αιγαίου 2014-2020 ως εξής: 

Α) Διαγραφή των εγγεγραμμένων μελών του ΜΑΕΜ 
ΠΑΑ ΠΝΑ δύναται να επέλθει κατόπιν σχετικής εισήγησης 
της Μονάδας Γ'της Ειδικής Υπηρεσίας Διαχείρισης του Επι¬ 
χειρησιακού Προγράμματος Περιφέρειας Νοτίου Αιγαίου 
2014-2020 προς την Επιτροπή Αξιολόγησης του Κεφαλαί¬ 
ου Β; η οποία θα συνέλθει εκτάκτως, εφόσον διαπιστώ¬ 
νεται, ότι δε συντρέχουν πλέον οι λόγοι - προϋποθέσεις 
εγγραφής στο μητρώο, όπως στην περίπτωση απόλυσης, 
συνταξιοδότησης, οικειοθελούς παραίτησης, θανάτου, 
κ.λπ., είτε εφόσον διαπιστώνεται για συγκεκριμένα μέλη: 

- μη αιτιολογημένη άρνηση, εφαρμογής των οδηγιών 
και των κατευθύνσεων της ΕΥΔ ΠΑΑ, 

- παράβαση των καθηκόντων και των υποχρεώσεών 
τους ή μη άρτια εκτέλεση του έργου που τους ανατίθεται, 

- ψευδής δήλωση στοιχείων στην υπεύθυνη δήλωση, 
την οποία κατέθεσαν με τα δικαιολογητικά της Αίτησης 
Εκδήλωσης Ενδιαφέροντος, 

- καταδίκη για κακούργημα ή οποιαδήποτε ποινή για 
κλοπή, υπεξαίρεση (κοινή και στην υπηρεσία), απάτη, 
εκβίαση, πλαστογραφία, δωροδοκία, καταπίεση, απιστία 
περί την υπηρεσία, παράβαση καθήκοντος, καθ'υποτρο- 
πή συκοφαντική δυσφήμιση, καθώς και οποιοδήποτε 
έγκλημα κατά της γενετήσιας ελευθερίας ή οικονομικής 
εκμετάλλευσης της γενετήσιας ζωής, 


- παραπομπή με τελεσίδικο βούλευμα για κακούργημα 
ή πλημμέλημα ή υπό δικαστική συμπαράσταση. 

Β) Επισημαίνεται, η υποχρέωση των μελώντου ΜΑΕΜ 
ΠΑΑ ΠΝΑ να συμμετέχουν, μετά από σχετική ενημέρωσή 
τους από την ΓΔΠΑΟΚ/ΠΝΑ, σε σεμινάρια - επιμορφώ¬ 
σεις, σχετικά με ζητήματα αξιολογήσεων, που διοργα- 
νώνονται από αυτή ή την ΕΥΔ ή την ΜΟΔ ΑΕ, είτε από 
άλλο φορέα. 

ΚΕΦΑΛΑΙΟ Β 

«ΣΥΣΤΑΣΗ ΕΠΙΤΡΟΠΗΣ ΑΞΙΟΛΟΓΗΣΗΣ, 

ΑΙΤΗΣΕΩΝ ΓΙΑ ΕΓΓΡΑΦΗ ΣΤΟ ΜΗΤΡΩΟ 
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ ΜΕΤΡΩΝ ΠΑΑ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ» 

1. Συστήνεται Επιτροπή Αξιολόγησης για την εξέταση 
των αιτήσεων εκδήλωσης ενδιαφέροντος, που υποβάλ¬ 
λονται για την εγγραφή στο ΜΑΕΜ ΠΑΑ της ΠΝΑ. 

2. Η Επιτροπή Αξιολόγησης είναι τριμελής και αποτε- 
λείται από στελέχη της Γενικής Διεύθυνσης Περιφερει¬ 
ακής Αγροτικής Οικονομίας και Κτηνιατρικής Περιφέ¬ 
ρειας Νοτίου Αιγαίου, με τους αναπληρωτές τους, ενώ 
για την υποβοήθηση του έργου της δύναται να ορίζεται 
και Γραμματεία. 

3. Η συγκρότηση της Επιτροπής Αξιολόγησης και η 
τροποποίηση αυτής, πραγματοποιούνται με απόφαση 
του Περιφερειάρχη Νοτίου Αιγαίου, μετά από εισήγηση 
της ΕΥΔ ΠΝΑ, που αναρτάται στη Διαύγεια. 

4. Το έργο της Επιτροπής Αξιολόγησης συνίσταται, στην 
αξιολόγηση των αιτήσεων των υποψηφίων Αξιολογητών 
Εκχωρούμενων Μέτρων ΠΑΑ, που υποβάλλονται στο 
πλαίσιο της Ανοικτής Π ρόσκλησης Εκδήλωσης Ενδιαφέ¬ 
ροντος του Κεφαλαίου Γ'της παρούσης, καθώς και στην 
διαγραφή μελών, εφόσον διαπιστώνεται, ότι συντρέχουν 
οι λόγοι του άρθρου 5 του Κεφαλαίου Α της παρούσας. 

Ειδικότερα η Επιτροπή: 

- Εξετάζει τις αιτήσεις και τα δικαιολογητικά των υπο¬ 
ψηφίων Αξιολογητών. Η Επιτροπή δύναται να ζητά από 
τους υποψήφιους, επιπλέον διευκρινιστικά στοιχεία, 
ιδίως αναφορικά με τα υποβαλλόμενα δικαιολογητικά 
ή τυχόν πρόσθετα αποδεικτικά στοιχεία σχετιζόμενα με 
την πλήρωση των προϋποθέσεων. Ενδεχόμενη άρνηση ή 
παράλειψη παροχής των ζητούμενων πληροφοριών, θα 
συνεπάγεται την άμεση απόρριψη της αίτησης του υπο¬ 
ψηφίου. Αιτήσεις οι οποίες δε θα συνοδεύονται από το 
σύνολο των προβλεπόμενων, στην Ανοικτή Πρόσκληση 
Εκδήλωση Ενδιαφέροντος, δικαιολογητικών, θα απορ¬ 
ρίπτονται. 

- Σχηματίζει κρίση, με βάση τα υποβληθέντα στοι¬ 
χεία υποψηφιότητας, σχετικά με την εκπλήρωση των 
προϋποθέσεων της Ανοικτής Πρόσκλησης Εκδήλωσης 
Ενδιαφέροντος για εγγραφή στο ΜΑΕΜ ΠΑΑ της ΠΝΑ. 

- Καταρτίζει πίνακα με τους υποψήφιους, που πληρούν 
τα κριτήρια και τις προϋποθέσεις εγγραφής στο ΜΑΕΜ 
ΠΑΑ της ΠΝΑ, καθώς και πίνακα των απορριπτέων με 
σχετική αιτιολόγηση. 

-Τα αποτελέσματα του Πρακτικού αξιολόγησης παρα- 
δίδονται στην Μονάδα Γ'της Ειδικής Υπηρεσίας Διαχεί¬ 
ρισης του Επιχειρησιακού Προγράμματος Περιφέρειας 
Νοτίου Αιγαίου 2014 -2020, η οποία εισηγείται αρμοδίως 

για την Έκδοση, από τον Περιφερειάρχη Νοτίου Αιγαίου, 
της Απόφασης Κατάρτισης του Μητρώου Αξιολογητών 
Εκχωρούμενων Μέτρων ΠΑΑ. 

5) Η συνεδρίαση της Επιτροπής Αξιολόγησης για την 
αρχική κατάρτιση του Μητρώου, θα πραγματοποιηθεί 
αμέσως μετά την παρέλευση της τιθέμενης, στην Ανοι¬ 
κτή Πρόσκληση Εκδήλωσης Ενδιαφέροντος που θα ακο¬ 
λουθήσει, καταληκτικής ημερομηνίας για την υποβολή 
αιτημάτων εκδήλωσης ενδιαφέροντος για την αρχική 
κατάρτιση του Μητρώου. 

Η ως άνω Επιτροπή θα συνέρχεται δύο φορές ανά έτος 
για την επικαιροποίηση του Μητρώου. 

6) Η Επιτροπή Αξιολόγησης δύναται να συνέρχεται και 
εκτάκτως, μετά από αίτημα της ΕΥΔ ΠΝΑ, προκειμένου 
να καλυφθούν επείγουσες ανάγκες εμπλουτισμού του 
Μητρώου (π.χ. με έτερες ειδικότητες κ.λπ.), για την Αξι¬ 
ολόγηση Μέτρων του ΠΑΑ 2014-2020. 

7) Η Επιτροπή Αξιολόγησης λειτουργεί για όλο το διά¬ 
στημα ισχύος του Μητρώου και συνεδριάζει εντός του 
κανονικού ωραρίου εργασίας. 

ΚΕΦΑΛΑΙΟ Γ 

«ΑΝΟΙΚΤΗ ΠΡΟΣΚΛΗΣΗ ΕΚΔΗΛΩΣΗΣ 
ΕΝΔΙΑΦΕΡΟΝΤΟΣ ΓΙΑ ΤΟ ΜΗΤΡΩΟ 
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ ΜΕΤΡΩΝ ΠΑΑ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ» 

Ο Περιφερειάρχης της Περιφέρειας Νοτίου Αιγαίου 
θα δημοσιεύσει ανοικτή Πρόσκληση Εκδήλωσης Εν¬ 
διαφέροντος, η οποία θα αφορά στην κατάρτιση του 
Μητρώου Αξιολογητών Εκχωρούμενων Μέτρων ΠΑΑ 
Περιφέρειας Νοτίου Αιγαίου (ΜΑΕΜ ΠΑΑ ΠΝΑ), με σκοπό 
τη συγκρότηση από την Ειδική Υπηρεσία Διαχείρισης 
του Επιχειρησιακού Προγράμματος Περιφέρειας Νοτί¬ 
ου Αιγαίου 2014-2020, Μονάδας Γ', Μητρώου αξιολογη- 
τών για τη διενέργεια των αξιολογήσεων των αιτήσεων 
στήριξης, που υποβάλλονται στην Περιφέρεια Νοτίου 
Αιγαίου, στο πλαίσιο των Εκχωρούμενων Μέτρων του 
ΠΑΑ 2014-2020. Τα στοιχεία της ως άνω Πρόσκλησης 
θα είναι τα κάτωθι: 

Α. Όροι, προϋποθέσεις, απαιτούμενα προσόντα 
συμμετοχής, υποβολή Αίτησης και δικαιολογητικών για 
την εγγραφή στο ΜΑΕΜ ΠΑΑ ΠΝΑ. 

1) Προϋποθέσεις - Τυπικά προσόντα 

Δικαίωμα υποβολής αιτήματος εκδήλωσης ενδιαφέ¬ 
ροντος για εγγραφή στο Μητρώο Αξιολογητών Εκχω¬ 
ρούμενων Μέτρων του ΠΑΑ 2014-2020 στην Περιφέρεια 
Νοτίου Αιγαίου έχουν: 

ί. Οι υπάλληλοι (μόνιμοι και με σχέση εργασίας Ι.Δ.Α.Χ.), 
των υπηρεσιών της Περιφέρειας Νοτίου Αιγαίου, των 
Αποκεντρωμένων και Περιφερειακών υπηρεσιών του 
Υπουργείου Αγροτικής Ανάπτυξης και Τροφίμων, των 
υπηρεσιών της Αποκεντρωμένης Διοίκησης Αιγαίου, οι 
οποίοι είναι κάτοχοι ΠτυχίουΤριτοβάθμιας Εκπαίδευσης 
Α.Ε.Ι./Α.Τ.Ε.Ι εσωτερικού ή αναγνωρισμένων ισότιμων 
τίτλων σπουδών της αλλοδαπής, με τις εξής ειδικότητες: 
Γεωτεχνικοί (ΠΕ), Γεωπονίας (ΤΕ), Οικονομικοί (ΠΕ), Μηχα¬ 
νικοί (ΠΕ) και έχουν ικανότητα χειρισμού Η/Υ (εφαρμογές 
Μ5 ΟΡΡΟ, εφαρμογές διαδικτύου και Πληροφοριακού 
Συστήματος Κρατικών Ενισχύσεων). 


ίί. Οι υποψήφιοι, δεν πρέπει να έχουν καταδικαστεί 
με αμετάκλητη δικαστική απόφαση, για το αδίκημα της 
κλοπής, ή υπεξαίρεσης, ή απάτης, ή εκβίασης, ή πλαστο¬ 
γραφίας, ή ψευδορκίας, ή δωροδοκίας, ούτε να έχουν 
καταδικαστεί, για αδίκημα σχετικό με την επαγγελματική 
διαγωγή τους, όπως για απιστία περί την υπηρεσία και 
για παράβαση καθήκοντος. 

2) Επιθυμητά επιπλέον προσόντα 

Μαζί με τα ως άνω τυπικά προσόντα, για την αρτιότερη 
συγκρότηση του μητρώου, θα ληφθούν υπόψη και τα 
παρακάτω: 

ί. Εργασιακή εμπειρία/προϋπηρεσία σε διαχείριση ή/ 
και αξιολόγηση ή/και έλεγχο χρηματοδοτούμενων έρ¬ 
γων και ειδικότερα στο τομέα της Γεωργίας. 

ίί. Εγγραφή σε άλλα συναφή Μητρώα, π.χ. Μητρώο 
αξιολογητών, ελεγκτών κ.λπ. 

ίίί. Επιμόρφωση σε θέματα επαληθεύσεων-πιστοποι- 
ήσεων-ελέγχων κ.λπ. 

3) Υποβολή Αίτησης και δικαιολογητικών 
Οι υποψήφιοι, υποβάλλουν: 

ί. Αίτηση σύμφωνα με το Υπόδειγμα Α', που επισυνά¬ 
πτεται. 

ίί. Συνοπτικό βιογραφικό σημείωμα, το οποίο δεν πρέ¬ 
πει να υπερβαίνει τις δύο (2) σελίδες κατά προτίμηση 
τύπου Ευ θυΐΌρ355:Ριΐΐρ://θυΐΌρ355.εθάθίορ.θυΐΌρ3.θυ/ 
θΙ/άοευιπθη1:5/ευπίευΙυιη-νίΐ3θ/ΐθΓηρΐ3ΐθ5-ίη5ΐΓυεΐίοη5. 

ίίί. Υπεύθυνη δήλωση, με την οποία θα βεβαιώνεται 
ότι (α) όλα τα αναγραφόμενα στο βιογραφικό σημείωμα 
στοιχεία είναι αληθή - ακριβή, (β) δεν έχουν καταδικαστεί 
με αμετάκλητη δικαστική απόφαση, για το αδίκημα της 
κλοπής, ή υπεξαίρεσης, ή απάτης, ή εκβίασης, ή πλα¬ 
στογραφίας, ή ψευδορκίας, ή δωροδοκίας, ούτε έχουν 
καταδικαστεί για αδίκημα σχετικό με την επαγγελματική 
διαγωγή τους, (γ) θα τηρούν εχεμύθεια και (δ) σε περί¬ 
πτωση ύπαρξης σύγκρουσης συμφερόντων δεν θα προ¬ 
βαίνουν στην αξιολόγηση της σχετικής αίτησης στήριξης 
με ενημέρωση των αρμόδιων υπηρεσιών. 

ίν. Οι ενδιαφερόμενοι θα μπορούν να υποβάλλουν 
τις αιτήσεις με τα δικαιολογητικά, καθ' όλη τη διάρκεια 
ισχύος του Μητρώου, στην διεύθυνση ηλεκτρονικού 
ταχυδρομείου της ΕΥΔ Περιφέρειας Νοτίου Αιγαίου 
ηοΐίθ3ί93ίο@ιηου.9Γκαι με θέμα «Γιατη στελέχωσητου 
ΜΑΕΜ ΠΑΑ της Περιφέρειας Νοτίου Αιγαίου». Αποδει¬ 
κτικό υποβολής της αίτησης αποτελεί ο αριθμός πρωτο¬ 
κόλλου που λαμβάνει από την ΕΥΔ/ΠΝΑ και για τον οποίο 
ενημερώνονται οι αιτούντες με απαντητική ηλεκτρονική 
αλληλογραφία στο αίτημά τους. 

ν. Γιατην αρχική κατάρτιση του Μητρώου, εξετάζονται 
αιτήματα εκδήλωσης ενδιαφέροντος, που υποβάλλο¬ 
νται έως την καταληκτική ημερομηνία, που θα τεθεί στην 
Ανοικτή Πρόσκληση Εκδήλωσης Ενδιαφέροντος, που 
θα δημοσιευθεί. 

Β. Πληροφορίες 

Για περισσότερες πληροφορίες οι ενδιαφερόμενοι 
μπορούν να απευθύνονται (εργάσιμες ημέρες από 9:00 
μέχρι 15:00) στην Ειδική Υπηρεσία Διαχείρισης του Επι¬ 
χειρησιακού Προγράμματος Περιφέρειας Νοτίου Αιγαί¬ 
ου 2014-2020, στα τηλέφωνα: 2281360 800, 827, 828 
και 839. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'633/27.02.2019 


Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 14 Φεβρουάριου 2019 
Ο Περιφερειάρχης 
ΓΕΩΡΓΙΟΣ ΧΑΤΖΗΜΑΡΚΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 









